**D I S P O Z I Ț I A**

**nr. 173 din 13 aprilie 2021**

**privind numirea în funcţia de director financiar contabil interimar la**

**Spitalul Clinic de Pneumoftiziologie ”Leon Daniello” Cluj-Napoca, a**

**doamnei economist** **Silași Anca-Elena**

*Președintele Consiliul Județean Cluj,*

*Văzând referatul nr.13.079/07.04.2021 întocmit de Compartimentul Managementul Unităților de Asistență Medicală, prin care se propune,**numirea în funcţia de director financiar contabil interimar la Spitalul Clinic de Pneumoftiziologie ”Leon Daniello” Cluj-Napoca, a doamnei economist**Silași Anca -Elena;*

*Luând în considerare adresa Spitalului Clinic de Pneumoftiziologie”Leon Daniello” Cluj-Napoca nr. 348/07.04.2021, înregistrată la Consiliul Judeţean Cluj sub nr.13.079/07.04.2021;*

*În conformitate cu prevederile:*

* *art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;*
* *art. 177 alin. (5), (6) și ale art. 181 din Legea nr. 95/2006 privind reforma în domeniul sănătății, republicată, cu completările și modificările ulterioare;*
* *Ordinului Ministrului Sănătății nr. 921/2006 pentru stabilirea atribuţiilor comitetului director din cadrul spitalului public;*
* *Ordinului Ministrului Sănătății nr. 1628/2007 privind aprobarea modelului contractului de administrare a spitalului public din reţeaua Ministerului Sănătăţii Publice;*
* *art.13 alin.(1) lit. a) din Ordinul MS 284/2007, privind aprobarea Metodologiei-cadru de organizare și desfășurare a concursurilor/examenelor pentru ocuparea funcțiilor specifice comitetului director în spitalele publice*

*În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;*

***d i s p u n e:***

***Art. 1****. Începând cu data de 16.04.2021, doamna economist Silași Anca-Elena se numește în funcția de director financiar contabil interimar la Spitalul Clinic Pneumoftiziologie ”Leon Daniello” Cluj-Napoca, până la ocuparea prin concurs a funcției de director financiar contabil, dar nu mai mult de 6 luni.*

***Art. 2****. Drepturile și obligațiile membrilor interimari ai comitetului director se stabilesc prin contractul de administrare încheiat de aceștia cu managerul unității sanitare.*

***Art. 3.*** *Cu punerea în aplicare și ducerea la îndeplinire a prevederilor prezentei dispoziții se încredințează managerul Spitalului Clinic de Pneumoftiziologie ”Leon Daniello” Cluj-Napoca.*

***Art. 4.*** *Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Pneumoftiziologie ”Leon Daniello”Cluj-Napoca, persoanei nominalizate la articolele 1 precum și Prefectului Județului Cluj.*

***CONTRASEMNEAZĂ:***

***PREŞEDINTE SECRETAR GENERAL AL JUDEŢULUI***

*Alin Tișe Simona Gaci*